ग्रेड-3 के रिजल्ट के अभ्यर्थियों की काउंसलिंग स्थगित
तृतीयश्रेणी अध्यापक सीधी भर्ती प्रतियोगी परीक्षा-2012 के पुन: संशोधित परीक्षा परिणाम के आधार पर 2 मार्च को प्रस्तावित काउंसलिंग प्रक्रिया स्थगित कर दी गई है। प्रारंभिक शिक्षा विभाग के शासन उप सचिव की ओर से निदेशक (प्रा.शि.) बीकानेर को भेजे गए पत्र के अनुसार पंचायती राज प्रारंभिक शिक्षा की ओर से काउंसलिंग की कार्यवाही को आगामी निर्देशों तक स्थगित किए जाने के लिए लिखा गया है। इस पत्र में कार्यवाही स्थगित करने का मुख्य कारण हाईकोर्ट द्वारा दो अलग-अलग याचिकाओं में दिए गए निर्देशों की पालना में विरोधाभासी स्थिति उत्पन्न होने का हवाला दिया गया है। इनमें हाईकोर्ट की जोधपुर बेंच में मुकेश कुमार टेलर बनाम सरकार में 9 फरवरी को दिए गए निर्णय और जयपुर बेंच द्वारा रामधन कुमावत बनाम सरकार में 18 नवंबर 2014 को दिए गए निर्देशों की पालना में अवमानना की स्थिति उत्पन्न हो रही है। इसे देखते हुए विभाग ने अतिरिक्त महाधिवक्ता से चर्चा करने के बाद कोर्ट में स्पष्ट निर्देश पारित करने के लिए आवेदन पर निर्णय होने तक काउंसलिंग प्रक्रिया को स्थगित करने को कहा गया है।
hin_Deva hin_Deva